
ang official publication ng KPCCenter. Ang Kuwait 

Philippine Cultural Center ay isang kalipunan, isang 
kongregasyon, at isang center kung saan nagtatagpo 
ang mga layunin para sa kaunlaran sa pamamagitan ng 
pakikipag-ugnayan sa mga Filipino sa Kuwait, ano man 
ang kanilang relihiyon, tribo, at kasarian. Ang layunin nito 
ay upang makapagtatag ng isang sentrong pangkultura 
at pang-edukasyon upang tangkilikin ang lahat ng 

maiinam na kultura at mga anyo ng edukasyon. Ito rin 
ay nakikipagkasundo, at lahat ng mga gawain nito ay sa 
pamamaraang tuwiran at katamtamang pakikitungo, na 
nag-aanyaya sa lahat upang sama-samang makapagtatag 
ng bukas na mga talakayan tungkol sa lahat ng aspeto ng 
pamumuhay. 


Ang mga nilalaman, pananaw at mga opinyong nailathala 
sa magazine na ito ay di kailangang kumatawan ng 


: Gervin Callo, Alvin Baltazar, 


". Kuwait Philippine Cultural Center, Farwaniya, Block 1, Streets 74 corner 
72, Bldg. 12, Tel. 24712574, 24756796, Fax(965) ma mal Hotline 97802777, www.kpccenter.com, www.pagusapan. 


Mohammad Ismail Al-Ansari, General | r: Khalid Abdullah Al-Sabea 


KPCCenter, kahit pa ito ay isinulat ng isang empleyado 
nito. Ang lahat ng pagsisikap ay ginagawa upang 
maiwasan ang pagkakamali sa mga impormasyong 
nilalalaman ng mga artikulo, ngunit, walang pananagutan 
kahit anuman ang maaaring ipagpalagay sa magazine na 
ito o sa tagapaglathala nito, ang KPCCenter. 


Para sa mga komento at mga katanungan, mag-e-mail sa: 
abaya@alnajat.com.kw 


ANG HAMON 


Parang magkasundo naman 
kayong mag-asawa - oo, bago 
kayo ikasal. Pero ngayon, 
nadidismaya ka na sa kaniya at 
pakiramdam mo, para kayong 
mag-cell mate sa halip na mag- 
soul mate. 


May magagawa ka para maging 


masaya ang inyong pagsasama. 


Pero tingnan muna natin kung 
bakit ka nadidismaya. 


ANG DAHILAN 


Nakikita na ang realidad ng 
buhay. Ang araw-araw na 
gawain sa bahay, pagpapalaki 
ng mga anak, at pakikitungo 
sa kapamilya ng iyong asawa 
ay posibleng makasira sa 
maligayang pagsasama. Ang 
mga di-inaasahang problema, 
gaya ng pagiging gipit sa pera 
o pag-aalaga [o pagtostos] sa 
isang kapamilya na may sakit, 
ay posible ring makasira sa 

Kung nasaktanika man sa 


sinabi'o]ikinilos ng iyong asawa 
mapalalampas mo ba iyon? 


pagsasama ng mag-asawa. 


Parang hindi na maaayos 

ang pagkakaiba sa ugali. 
Kapag magkasintahan pa lang, 
bale-wala sa lalaki't babae ang 
pagkakaiba nila sa ugali. Pero 
kapag kasal na, nakikita na 
nilang magkaibang-magkaiba 
pala sila sa paraan ng pakikipag- 
usap, paghawak ng pera, 
paglutas ng problema, at iba pa. 
Kung dati ay napapalampas nila 
ang mga iyon kahit naiinis sila, 

FEATURE 


baka hindi na ngayon. 


Wala nang konsiderasyon 

sa damdamin ng isa't isa. Sa 
paglipas ng panahon, naiipon 
ang masakit na salita o kilos 

at ang di-nalulutas na mga 
problema ng mag-asawa. Dahil 
dito, hindi na nila sinasabi 

sa isa't isa kung ano ang 
nadarama nila, o mas malala pa, 
napapalapit sila sa iba. 


Di-makatotohanang mga 
inaasahan. Ang ilan ay nag- 
aasawa sa pag-aakalang 
natagpuan na nila ang taong 
nakalaan para sa kanila. 
Bagaman may pagkaromantiko 
ang ideyang iyan, maaari itong 


pagmulan ng malaking problema. 


Kapag nagkaproblema, ang 
iniisip nilang “perfect match” ay 
naglalaho, anupat pareho silang 
nakadaramang nagkamali sila. 


ANG PUWEDE MONG GAWIN 


Magpokus sa magagandang 
katangian ng iyong asawa. 
Subukan ito: Isulat ang tatlong 
magagandang katangian ng 
iyong asawa, marahil sa likod ng 
isang maliit na litrato ng inyong 
kasal o sa iyong gadyet. Lagi 
mo itong tingnan para maalaala 
mo kung bakit mo pinakasalan 
ang iyong asawa. Kapag 
nagpokus ka sa magaganda 
niyang katangian, magiging 
masaya ang pagsasama ninyo at 
mapagpapasensiyahan mo siya. 


Mag-ukol ng panahon. 

Bago ikasal, malamang na 
naglalaan kayo ng panahon 
para mamasyal. Masaya ito at 
exciting, at talagang iniskedyul 
ninyo ito. Bakit hindi ninyo ulit 
gawin iyon? Magplano para 
makasama ninyo ang isa't 

isa, na para kayong nagde- 
date. Sa paggawa nito, lalo 


Kapag dumaranas ka ng 
kapighatian, huwag mo agad 
isiping nagkamali ka sa iyong 

pag-aasawa. 


kayong mapapalapit sa isa't isa 
at mahaharap ninyo ang di- 
inaasahang mga problema. 


Sabihin ang nadarama. Kung 
nasaktan ka man sa sinabi 

o ikinilos ng iyong asawa, 
mapalalampas mo ba iyon? Kung 
hindi, huwag mong daanin sa di- 
pagkibo. Sa mahinahong paraan, 
sabihin mo agad ito sa kanya, sa 
araw ding iyon hangga't maaari. 


Alamin ang pagkakaiba 

ng iyong damdamin at ng 
intensiyon ng iyong asawa. 
Malamang na hindi naman ninyo 
intensiyong saktan ang isa't isa. 
Tiyakin mo ito sa iyong asawa 
sa pamamagitan ng taimtim na 
paghingi ng tawad. Pagkatapos, 
pag-usapan ninyo ang puwede 
ninyong gawin para hindi ninyo 
masaktan ang damdamin ng 
isa't isa. Sundin ang payo ng 

[kasulatan]: “Maging mabait 
kayo sa isa't isa, mahabagin 
na may paggiliw, lubusang 
nagpapatawaran sa isa't isa.” 


Maging makatotohanan sa 
mga inaasahan. Sinasabi ng 
[kasulatan] na ang mga nag- 
aasawa ay “magkakaroon ng 
kapighatian.” Kapag dumaranas 
ka ng gayong kapighatian, 
huwag mo agad isiping 
nagkamali ka sa iyong pag- 
aasawa. Sa halip, pagtulungan 
ninyong lutasin ang problema at 
“patuloy ninyong pagtiisan ang 
isa't isa at lubusang patawarin 
ang isa't isa.” 


TUPARIN ANG IYONG PANATA 
SA KASAL 


Natatandaan mo pa ba ang 


iyong panata noong ikasal ka? 
Bakit hindi mo iyon alalahanin at 
tanungin ang sarili, “Natutupad 
ko ba ang aking panata?” Iwasan 
ang tendensiyang ipasa sa iyong 
asawa ang tanong na iyan. 

Ang mga salitang sinabi mo sa 


iyong panata ay tungkol sa mga 
gagawin mo. Kung bawat isa sa 
inyo ay tutupad sa kani-kaniyang 
panata, malamang na pareho 
kayong magiging maligaya. 
(Gumising!) " 


Alam mo na ba? 

ahigit 2,000 taon na ang nakararaan, 
M itinatag ng mga Celt ang isang pamayanan 

na malapit sa isang lugar na maraming 
bukal at binigyan ito ng pangalang Ak-Ink, na 
nangangahulugang “Saganang Tubig.” Sa ngayon, 
kilala ang Ak-Ink bilang Budapest - ang kabisera ng 
Hungary at isa sa mga pinakamatandang lunsod ng 
Europa. Nasiyahan ang mga unang naninirahan doon 
sa paminsan-minsang paglangoy o pagrerelaks sa 
maiinit na bukal na nakagiginhawa at nakaaalis ng 
sakit ng katawan. 


Noong unang siglo C.E., napasailalim sa 
pamahalaang Romano ang bahaging ito ng Europa. 
Pinalawak ng mga Romano ang pamayanang ito at 
nagtayo roon ng kampong militar na tinawag nilang 
Aquincum. Sinasabing ang pangalang Aquincum 

ay galing sa salitang Celt para sa tubig o mula sa 
katagang Latin na aqua quinque na ang ibig sabihin 
ay “limang katubigan.” Nagtayo ang mga Romano ng 


6 | Filipino Magazine 


mga paagusan ng tubig, imburnal, at mga pribado at 
pampublikong paliguan. Oo, mahaba ang kasaysayan 
ng mga paliguan sa Budapest. 


Ilang siglo matapos humina ang Imperyo ng Roma, 
muli na namang tinangkilik ang mga paliguan. Noong 
ika-15 siglo, pinuri ng mga manunulat nang panahong 

iyon ang maiinit na paliguang malapit sa kabisera ng 
Hungary. Dahil dito, lalong nakilala ang lunsod ng 
Budapest. Sinasabing gumawa si haring Matthias 
Corvinus, na namuno sa Hungary mula noong 

1458 hanggang 1490, ng daanang may bubong na 
nagdurugtong sa palasyo at sa kaniyang paboritong 
paliguan, ang Paliguang Racz. Kaya naman, maaaring 
puntahan ang paliguan anuman ang lagay ng 
panahon. 


Noong ika-16 at ika-17 siglo, sinakop ng mga 

Turko ang malaking bahagi ng Hungary, pati na ang 
kabisera nito. Nagtayo sila ng mga paliguan kung 
saan ang naliligo ay maaaring magbabad sa mainit na 
tubig at masiyahan sa mainit na singaw. Gumawa rin 
sila ng mga paliguang may mainit na tubig lamang. 
Ang mga paliguang ito ay may mahalagang papel 
kapuwa sa seremonyal na paliligo sa relihiyong 

Islam at sa karaniwang buhay ng mga Turko. Ang 
kahanga-hangang mga paliguan ng mga Turko ay 
may bubong na hugis-bao at mga hagdan. Hanggang 
balikat ang tubig nito. Gayundin, nakapalibot sa 
paliguan ang mga bathtub at mga pahingahan. Hindi 
magkakasama ang mga lalaki at babae sa paggamit 
ng mga paliguang ito. Ginagamit pa rin sa ngayon 
ang ilan sa mga paliguang ito. 


Noong 1673, sinabi ng isang babasahin tungkol 
sa paglalakbay na ang mga paliguan sa lugar 

na kilala ngayong Budapest ay kabilang sa 
pinakamagagandang paliguan sa Europa dahil sa 
“maraming mainit at nakapagpapagaling na mga 
bukal nito gayundin dahil sa laki at ganda ng mga 
gusali ng mga paliguan nito.” Noong ika-19 na siglo, 
naging tanyag ang isa pang uri ng paliguan - ang 
Finnish steam bath, o sauna. Sa kalaunan, nakilala 
rin sa Budapest ang paliguang ito at iba pa, gaya ng 
mga steam room at mga paliguang may malamig sa 
tubig. 


Kayarian ng Lupa ng Budapest 


Sa Budapest, mga 70 milyong litro ng tubig sa isang 
araw ang bumubulwak sa 123 maiinit na bukal nito. 
Mayroon din itong 400 bukal na may mapait na tubig. 
Bakit kaya gayon karami ang tubig sa lugar na ito? 
Dahil ito sa kayarian ng lupa ng Budapest. 


Ang ilog ng Danube, na dumadaloy sa Budapest, ay 
umaagos sa pagitan ng mga burol ng Buda, na nasa 
kanlurang pampang, at sa mababang kapatagan ng 
Pest, na nasa silangang pampang naman. Noong 
unang panahon, bahagi ng dagat ang lugar ng 
Budapest kung kaya naman nagkaroon dito ng mga 
deposito ng batong apog at dolomite. Ang mga 
batong ito ay nabalutan ng mga suson ng putik, 
marlstone, buhangin, at karbon. 


Tumatagos ang tubig-ulan sa mga bitak ng lupa. 
Kapag umabot ang tubig sa ilalim ng lupa, umiinit 
ang tubig dahil sa maiinit na batong mayaman sa 
mineral. Dahil sa presyon, ang umuusok na tubig ay 
bumubulwak pabalik sa mga bitak o balon sa ibabaw 
ng lupa. 


Ang ganitong kayarian ng lupa ay hindi lamang 
makikita sa Budapest kundi sa buong Hungary din 
naman. Kaya ipinagmamalaki ng maraming tagaroon 
ang kanilang tubig na mayaman sa mineral at 
magagandang paliguang pinaniniwalaan ng ilan na 
nakagagamot at nakapagpapagaling. (Gumising!)  m 


IKA-LIMANG YUGTO - ANG SIMULA 
NG BANGUNGOT SA BUHAY KO 


Dumating ang isang pangyayaring 
nagpabago sa takbo ng buhay ko. 
lyon ang naging simula ng pagdurusa't 
hirap na kahit sa hinala ay hindi 
sumagi sa isipan ko na mangyayari 

sa akin. Na-ospital nun si Madam 
dahil inoperahan sa sakit sa bato. 
Kailangan manatili ng ilang araw sa 
ospital upang magpagaling ng husto. 
At dahil kailangang may magbantay ay 
laging nasa ospital din si Chandrika. 
Sa unang gabi pa lang na kami lang 

ni Sir sa bahay ay nangyari ang 
BANGUNGOT ng buhay ko. 


Bandang alas diyes ng gabi nuon 

ng tawagin ako ni Sir sa kwarto nya. 
Sinabihan nya akong masahihin 

ko sya. Sa kabila ng pagtanggi at 
pagsabing hindi ako marunong ay 
nagpumilit pa rin sya. Ang sabi nya ay 
sa likod lang daw dahil napagod sya 
sa trabaho nya. Wala akong nagawa 
kundi lumapit sa kanya na nuon ay 
nakahiga na sa kama nila. Pinakuha 
nya ang lotion na nakapatong sa 
dresser ni Madam. Pagbalik ko ay 
nagulat ako dahil wala na syang damit 
pang-itaas, tangging karsonsilyo na 
lamang ang suot nya. 


Akma akong lalabas ng kwarto ng 
sigawan nya ako at sabihing lumapit at 
masahihin sya. Nanaig ang takot ko sa 
kanya na baka saktan nya ako kapag 
hindi ako sumunod. Dumapa sya sa 
kama at sinabing umpisahan ko ang 
pagmasahe sa likod nya. Inumpisahan 
ko syang masahihin ng nakatayo 

ako at malayo sa kanya, pilit ko lang 
inaabot ang likuran nya at pinapahiran 
ng lotion. Sinabihan nya akong umupo 
sa tabi nya at diinan ang pagmasahe. 
Pag upo ko sa kama ay bigla 

syang tumihaya at hinawakan ako 

sa magkabilang braso. Nagulat 

ako dahil nakatayo ang ari nya, 
tandang nilulukuban na sya ng 

mala demonyong pagnanasa sa 

akin. Inihiga nya ako sa kama at 
kinubabawan, nagpupumiglas ako at 
nagmakaawa sa kanya. “Sir, please 
don't do this” umiiyak na sabi ko sa 
kanya. Sinampal nya ako na halos 
ikabingi ko, sabay sabi sa akin na 
ibigay ko ang gusto nya kung hindi ay 
papatayin nya ako. Wala raw akong 
magagawa dahil kami lang ang nasa 
bahay na iyon. 


Abdullah Joselito Tabing 


Ang Pagbabalik 


By LEE CANETE 


Nagsisigaw at nagpupumiglas ako 
pero sampal lagi ang naging sagot nya 
sa akin. Hindi ako makapiglas dahil 

sa kaliitan ko at sa laki ng katawan 
nya ay halos imposibleng makawala 
ako sa pagkakadagan nya sa akin. 
Habang hawak ng isang kamay ang 
leeg ko ay mabilis na hinubaran nya 
ako gamit ang kabilang kamay nya. Sa 
tuwing magtatangka akong sumigaw 
ay sinasampal nya ako. Naubusan na 
ako ng lakas sa kakapiglas, wala na 
akong nagawa kundi ang humagulgol 
ng iyak habang ginagawa nya ang 
kanyang kademonyohan sa akin. Muli 
nya akong pinagbantaan na papatayin 
kung magsusumbong kahit kanino, lalo 
na sa asawa nya. Panay ang iyak ko, 
ilang beses kong tinawag ang pangalan 
ng mga anak ko, wari'y humihingi ng 
tulong sa kanila..“Angel..Adrian..mga 
anak ko.” 


Nang makatapos sya ay inakala kong 
hahayaan na nya akong makaalis ng 
kwarto nya. Pero hindi pa pala dun 
matatapos ang paghihirap ko. Bigla 
nya akong hinawakan sa katawan 

at idinapa, sabay hawak sa aking 
balakang at pilit na ipinapasok ang 
sarili nya sa aking likuran. Nagwawala 
na ako sa pagpiglas dahil naunawaan 


ko na ang gusto nyang mangyari, 

at alam kong hindi ko kakayanin 

ang gusto nyang gawin sa akin. 

“NO SIR PLEASE!” Ang sigaw ko sa 
kanya habang panay ang pilit kong 
makaalpas sa pagkakahawak nya 

sa katawan ko. Please Sir HARAM!, 
habang humahagulgol ako ng iyak. 
Bigla nya akong sinuntok sa tagiliran 
na ikinawala na aking malay, tuluyan na 
akong nanlambot at nawalan ng lakas. 
Hindi ko na nalaman kung ano pa ang 
sumunod na nangyari. 


Ang namalayan ko na lang nang 
magising ako ay nasa kama ko na 
ako, nakahubad, napakasakit ng aking 
katawan, lalo na ang aking likuran na 
ginamit ng hayop na amo ko. Muli 
akong napahagulgol ng iyak, ang mga 
anak ko ang pumasok sa isipan ko. 
Kahit masakit ang buong katawan ko 
ay pinilit kong tumayo at nagpunta sa 
banyo, hinayaan kong umagos ang 
tubig ng shower sa buong katawan 
ko habang nakaupo ako sa sahig ng 
paliguan at umiiyak. Inisip ko na sana 
ay magawang hugasan ng tubig ang 
masamang nangyari sa akin. 


TO BE CONTINUED (gmanetwork.com/ 
news/story) (Ang buong kwento ay makikita 
sa ating website: www.pagusapan.com)  m 

Believe It Or Not! 


Mormonism has entered mainstream consciousness. 2012 
had not one but two Mormon presidential candidates (in 
the US election), and the “Book of Mormon” is a Broadway 
smash hit. Still, many of us remain in the dark about the 
Mormon faith. 

Although Mormonism is considered a branch of 
Christianity, many people outside of the faith find some 
Mormon beliefs and practices a bit odd. As you explore 
these tenets of the Mormon faith, remember: what's weird 
to you is normal to someone else. 


It is one of the fastest growing 
religions in America, and the 

CIA and the FBI have Mormon 
recruitment programs due to 
Mormons' strong morals that 
make them ideal candidates for 
law enforcement and intelligence 
careers. 


The Church abandoned polygamy in 1890, but it was not until nearly two 
decades later that authorized plural marriages ceased completely. The vast 
majority of Mormons today do not support polygamy. 


A recent study found that Mormons can 
identify other Mormons by looking at their 
skin. Mormons typically abstain from caffeine, 
alcohol, cigarettes, and other lifestyle choices 
that can effect skin appearance. 

Mormons believe that the 
devil and Jesus are brothers. 


MORMON 


TEACHINGS 


Joseph Smith believed that the Garden of 
Eden was in Jackson County, Missouri, USA 


Mormon founder and Prophet 
Joseph Smith taught that there 
was life on the moon. 


“The whole armor of God” is 
a Biblical metaphor used to 
describe the underwear that 
some Mormons wear. The 
garments - a white undershirt 


and white boxer brief-style 
shorts or pants - are adorned 
with symbols to remind Mormons 
of their covenants. 


Mormonism encourages 
marrying couples to have 
their marriage sealed 

in the temple, which 
makes it a celestial, 

or eternal, marriage. 

The average age of 
marriage for Mormons is 
approximately 23, less 
than the U.S. average 

of 27. 


The Book of Abraham says that there is a 
planet called Kolob which is near God's 
throne. However, many Mormons interpret 
this as metaphorical, rather than literal. 


Mormons teach that humans are gods 
and goddesses in embryo, spirit children 
of God who have entered into mortality in 


order to gain a physical body. 

By Sarah Mailyn Rodriguez 


n the Peruvian Desert, about 
200 miles south of Lima, there 
lies a plain between the Inca 

and Nazca (sometimes also 

spelled Nasca) Valleys. Across 

this plain, in an area measuring 37 

miles long and 1-mile wide, is an 

assortment of perfectly-straight 
lines, many running parallel, others 
intersecting, forming a grand 
geometric form. In and around the 
lines there are also trapezoidal 
zones, strange symbols, and 
hundreds of individual figures 
range in complexity from simple 
lines to stylized hummingbirds, 
spiders, monkeys, fish, sharks, 
orcas, and lizards all etched on 

a giant scale that can only be 

appreciated from the sky. 


The figures come in two types: 
biomorphs and geoglyphs. The 
biomorphs are some 70 animals 
and plant figures that include a 
spider, hummingbird, monkey and 


a 1,000-foot-long pelican. They 
are grouped together in one area 
on the plain. Some archaeologists 
believe they were constructed 
around 200 BC, about 500 years 
before the geoglyphs. 


There are about 900 geoglyphs on 
the plain. Geoglyphs are geometric 
forms that include straight lines, 
triangles, spirals, circles and 
trapezoids. They are enormous in 
size. The longest straight line goes 
nine miles across the plain. 


The designs are shallow 

lines made in the ground by 
removing the reddish pebbles 
and uncovering the whitish/ 
grayish ground beneath. Due 

to its isolation and to the dry, 
windless, and stable climate 

of the plateau, the lines have 
mostly been naturally preserved. 
Extremely rare changes in weather 
may temporarily alter the general 
designs. As of recent years, 

the lines are said to have been 
deteriorating due to an influx of 

squatters inhabiting the lands. 


Though discovered by Peruvian 
archaeologist Toribio Mejia Xesspe 
who spotted them while hiking 
through the surrounding foothills in 
1927, the forms are so difficult to 
see from the ground that they were 
not widely known until the 1930s 
when aircraft spotted them while 


surveying for water. The plain, 
crisscrossed, by these giant lines 
with many forming rectangles, has 
striking resemblance to a modern 
airport. The Swiss writer, Erich 

von Daniken, even suggested they 
had been built for the convenience 
of ancient visitors from space to 
land their ships. As tempting as 

it might be to subscribe to this 


e The hummingbird | 


e The dog 


theory, the desert floor at Nazca 

is soft earth and loose stone, not 
tarmac, and would not support 
the landing wheels of either an 
aircraft or a flying saucer. Scholars 
differ in interpreting the purpose 
of the designs, but in general, they 
ascribe religious significance to 
them. (unmuseum.org/wikipedia. 
org) 


e The hands 


Issa Mohammad Tragua 


FADER: Lahat ng gusto mag-donate, tumayo 
pagtugtog ng organ. Sige tugtog. 

ORGANISTA: Fader ano po tugtogin ko? 

FADER: Bayang magiliw... perlas ng silanganan...! 


JUAN: Inday, ang ganda-ganda mo talaga at 
napakabait pa! 

INDAY: Lahi kasi kami ng kastila! Ikaw, anong lahi 
ka? 

JUAN: Lahi kami ng sinungaling! 


JUAN: Mamang pulis, awatin nyo po itay ko! 
PULIS: Sino ba dyan sa dalawang nag-aaway ang 
tatay mo? 

JUAN: Yan nga po ang pinag-aawayan nila! 


JUAN: kahit tindero lang ako ng fishball, me anak 
ako sa Ateneo, UP at LaSalle! 
PEDRO: Wow, ano course? 
JUAN: Ala, titinda din ng fishball! 


KID: yaya look, boats! 

YAYA: dows are not boats, dey are yachts 
KID: yaya, spell yachts? 

YAYA: yor rayt, dey are boats. 


CUSTOMER: Ang linis talaga ng resto nyo! 

WAITER: Salamat po, bakit po nyo nasabi? 

CUSTOMER: Kasi lahat ng pagkain nyo, LASANG 
SABON! 


WAN: Doc, | accidentally swallowed a chicken 
bone. 
DOC: Is it choking? 
WAN: It's maxs 
DOC: | didn't mean chowking, | said, are you 
choking? 
Habang nasa salamin si misis... WAN: No, Im serious! 
MRS: Honey, ang tanda ko na, mataba, puro 
kulubot at pangit na! 
MR: At least, malinaw pa ang mata mo! 
MRS: Grrr! 


GURO: Misis pinatawag kita dahil ang salbahe ni 

Juan pagkagaling ng bakasyon! 

INA: Aba mam, dalawang buwang salbahe yan sa 
bahay pero di kita pinatawag! 

Usta. Halima Mantawil 


Lesson 53 

Ga AA nago Ca 
Isulat (Utos) uktub 2s 

Siya ay sumusulat yaktub AS 
Manunulat katib c36 

Aklat kitab SES 

Mga aklat kutub IK 
Pagsusulat kitabah ALS 
Tanggapan maktab Ka 

Mga tanggapan makatib Ka 
Aklatan maktaba PICO 
Nakasulat (panlalaki) maktub IgSa 
Nakasulat (pambabae) maktuba As gia 
Nakasulat (pangmaramihan) maktuben Org 


Para sa mga Filipinong nais mag-aral ng Arabik, tumawag lamang sa KPCCenter, 24712574 or 24756796 


extentions 112 sa mga babae, at 102 sa mga lalaki. 

PANGKALUSUGAN 


By Dr. Willie T. Ong 
(Internist-Cardiologist) 


Heto ang mga epektibong paraan 
para humaba ang iyong buhay. 
Sana ay sundin niyo ang mga 
payong ito: 


MAG-RELAX - Magbawas ng 
stress sa buhay. Kapag lagi kang 
galit at mainitin ang ulo, tataas 
ang iyong stress hormones sa 
katawan. 


SURIIN ANG IYONG VITAMINS 
AT SUPPLEMENTS - Ang 
pinakamagandang supplement 
ay ang Omega-3 fish oil. Ito'y 
napatunayang nagpapahaba ng 
buhay dahil pinapaluwag nito ang 
ating mga ugat. 


MAGDASAL - Ayon sa pagsusuri, 
ang mga taong madasalin at 
masayahin ay mas mahaba ang 
buhay kumpara sa mga hindi 
naniniwala sa Diyos. 


MAGPABAKUNA - Malaki 

ang tulong ng bakuna para 
makaiwas sa sakit. May mga 
bakuna laban sa hepatitis B, 
pulmonya, trangkaso, at iba pa. 
Magpakonsulta sa doktor. 


UMIWAS SA ALAK - Ang alak ay 
nakasisira sa ating ugat, utak at 
atay. Huwag na lang uminom. 


MAGPATINGIN SA MAGALING 
NA DOKTOR - Ang trabaho ng 


isang doktor ay ituro sa iyo ang 
dapat ipa-test sa iyong katawan. 
Magpa-blood test, urinalysis, X-ray 
at ECG bawat 1 o 2 taon. 


MAG-EHERSISYO - Ayon sa mga 
eksperto, kahit konting ehersisyo 
lang ay makatutulong na sa 
kalusugan. Mag-lakad, gamitin ang 
hagdan, at maglinis ng bahay. 


MAG-ISIP NG POSITIBO (Positive 
thinking) - Laging mag-isip 

ng maganda tungkol sa iyong 
sitwasyon at kapwa. Magbasa 

o manood ng mga “good news” 
lamang. 


TUMULONG SA KAPWA - 
Ayon sa pagsusuri, ang taong 
matulungin ay nagiging mas 
masaya at mas healthy kumpara 
sa iba. 


UMIWAS SA BISYO AT PELIGRO 
- Huwag sumabak sa mga bisyo 
na makasasama sa iyo. Iwas 
sigarilyo, iwas alak at iwas drugs. 
Mag-isip muna bago mag- 
desisyon. 


Kumain ng 2 tasa ng iba't- 

ibang prutas araw-araw. Ang 
pinakamasustansyang prutas ay 
ang saging, kamatis, mansanas at 
dalandan. 


Kumain ng 2 tasa ng maberdeng 


gulay araw-araw. 


Kumain ng matatabang isda tulad 
ng sardinas, bangus, salmon, 
mackerel, tamban, tilapia, tunsoy 
at hasa-hasa. 


MAGPAPAYAT - Alamin ang iyong 
tamang timbang at piliting maabot 
ito. Piliin ang pagkain base sa 
kabutihan na maidudulot sa ating 
katawan. 


UMINOM NG GAMOT SA HIGH 
BLOOD AT DIABETES KUNG 
KINAKAILANGAN - Kung ang 
presyon mo ay lampas sa 140 
over 90, ang ibig sabihin ay may 
altapresyon ka. Kung ang iyong 
fasting blood sugar ay lampas 125 
mg/dl, ang ibig sabihin ay may 
diabetes ka na. Kumonsulta sa 
doktor at itanong ang dapat inumin 
na maintenance na gamot. 


ALAMIN ANG SAKIT - Magbasa 
at aralin ang iyong sakit. Kung mas 
maaga kang magpapa-check-up, 
mas maaga nating malulunasan 
ang iyong nararamdaman. 


ITIGIL ANG SIGARILYO - 
Tinatayang 6 na taon ang 
mababawas sa iyong buhay kung 
ika'y naninigarilyo. Itigil na po ang 
paninigarilyo at siguradong hahaba 
ang iyong buhay. (mind.pinoy.md) 
|| 


Ang bahaging ito ay hatid sa inyo ng ICSA - International Institute of Computer Science 8: Administration. Earn your Bachelor's Degree while Working! Courses 
offered: ACCOUNTING TECHNOLOGY and BS ENTREPRENEURSHIP / GRAPHICS DESIGNING using: Adobe Photoshop, Adobe Illustrator, CorelDraw, 


Logos Designing / AIRLINE TICKETING COURSE / Computer Secretarial Course / PC and Laptop Maintenance Course. For more information call 22467301, 
22403408, 99302850, 96621592. Ang ICSA ay matatagpuan sa 8th Floor, Panasonic Tower, Maliya, Kuwait City. 


PINOY RECIPE 
Um Ismael Elisea Vallado 
o 
# ” 
"o 


k 


Mga Kakanin at Panghimagas 


Ginataang Mais, 


MGA SANGKAP: PARAAN NG PAGLULUTO: 3. Pakuluin ang malabnaw na gata. 
4. Ihulog ang mais. 


1 1/2 tasang malagkit 1. Gadgarin ang mais sa 5. Isama ang malagkit. 

4 na mais na mura pamamagitan ng kutsilyo o 6. Timplahan ng asukal pagmalapit nang 

2 niyog, kinudkod yadyaran ng papaya. maluto ang malagkit. 

asukal 2. Gatain ang niyog, ibukod 7. Ihalo ang kakanggata kapag hanguin na. 


ang kakang gata. 


Pulboron 


MGA SANGKAP: 


4 puswelong arina 

2 puswelong gatas na pulbos 
3A puswelong asukal 

7, tasang tinunaw na margarina 
Ja puswelong pinipig 

PARAAN: 


1. Salain ang arina hanggang 
maging pino. 

2. Ilagay sa kawali hanggang 
pumula. Hanguin. 

3. Ihalo ang gatas at asukal. 
Ibuhos ang margarina habang 
hinahalo. 

4. Hulmahin sa pamamagitan 
ng pantakal ng gatas. 

5. Balutin sa iba't ibang kulay 
na papel o wrapper. 

Ang Talambuhav 


Ang Pagsigaw ng | 


Katotohanan at ang 
Tugon ng mga Mushrikun 


ng Propeta Muhammad (saw) ay 
PA tewatio sa pag-aanyaya sa mga 
mamamayan sa Islam hanggang 
sa ipahayag ang sumusunod na talata: 
“Samakatuwid, ipahayag mo ng lantaran ang 
(mensahe ng Allah na) ipinag-utos sa iyo at 
layuan mo ang mga Mushrikun.” (Al-Hijr 15:94) 


Nagsimula na niyang pigilan ang mga paniniwala 
sa mga pamahiin, na ipinapaliwanag niya ang 
kawalang-saysay nito sa katotohanan. Nagsabi 
na rin siya na ang mga rebulto ay walang lakas 
at kapangyarihan na makagawa ng anumang 
masama at mabuti. Sinabi rin niya sa mga tao na 
layuan ang mga masasamang gawain at maling 
pagpapahalaga sa sarili. Ang katuruan na ito ay 
laban sa mga naunang pamamaraan sa buhay. 
Inakala ng mga Quraish na ito ay malaking 
paghamak sa relihiyon ng kanilang mga ninuno. 
Ang pinuno ng Makkah ay ipinalagay na ang 
Islam ay isang panganib sa kanila dahil ito ay 
nangangahulugan ng pagkakapantay-pantay 

ng lahat. Ito ay nangangahulugan ng kalayaan 
sa pag-iisip at sa pananalita. Papaano papayag 
ang mga pinuno ng Makkah na mangyari ito 

at pabayaan na lamang ang kanilang mga 
itinatanging karapatan? Kaya kinakailangan 
nilang kumilos laban sa Islam sa lalong madaling 
panahon. 


Pagkatapos ng maingat na pag-aaral, 
napagkasunduan nila na kausapin ng tuwiran 
ang tiyuhin ng Sugo (saw) na si Abu Talib. 


Hihilingin nila na siya ay mamagitan at 

payuhan ang kanyang pamangkin na tumigil 

na sa kanyang mga gawain. Nagpasya silang 
banggitin ang pinakasensitibong bahagi sa 
buhay ng mga Arabo tulad ng pagdadalang- 
puri (ancestral pride) ng kanilang mga ninuno. 
Sinabi nila kay Abu Talib, “O, Abu Talib, 
sinusumpa ng pamangkin mo ang ating mga 
diyos, naghahanap ng kamalian sa pamamaraan 
ng ating buhay, kinukutya ang ating relihiyon 

at minamaliit ang ating mga ninuno. Nasa sa 

iyo kung pigilan mo siya o kaya ay pabayaan 
mong kami ang bahalang kumuha sa kanya.” 
Ang pagbabantang ito ay nakakakilabot 

kaya kinausap ni Abu Talib ang kanyang 
pamangkin alang-alang sa kanyang kaligtasan 
at sa kaligtasan ng tiyuhin. Gayunpaman ay 
nagpapatuloy pa rin ang Sugo (saw) sa kanyang 
pag-anyaya sa relihiyon ng Allah dahil alam 

niya na ang kanyang mensahe ay puno ng 
pagtulong ng Allah. Sa matatag na paraan ay 
nagsabi siya: “Sa tulong ng Allah ay ipagpatuloy 
ko ang aking mensahe kahit pabayaan ako 

ng lahat ng aking mga kamag-anak, hindi ako 
titigil sa pagpapahayag ng katotohanan at 

hindi ko iiwanan ang aking misyon.” Nasagi 

ang damdamin ni Abu Talib sa mga salitang ito. 
Sinabi niya, “Gawin mo kung ano ang nararapat 
at walang sinumang makakasakit sa iyo habang 
ako ay buhay.” H 


(Mula sa “Ang Selyadong Nektar”, 
ni Sheikh Safi-ur-Rahman alMubarakpuri) 


“Photo by Mohammad Al Sali 


ng Islam ay relihiyon ng katamtaman 
JAVE walang labis na pagpapaluwag 

at pagpapabaya o pagpapahirap at 
pagmamalabis, at ito ay matutunghayan mula sa 


lahat ng mga gawaing pagsamba at ritwal nito. 


At dahil dito ay ipinag-utos ng Allah sa 
Kanyang Sugo (saw) at sa mga kasamahan at 
sa mga naniniwala na panatilihin ang pagiging 
katamtaman na maaari lamang maipatutupad 
at magampanan sa pamamagitan ng 
pagsasaalang-alang sa dalawang bagay. Una, 
ang Pagsunod sa Relihiyong Islam, at Paggalang 
at Pagdakila, Pagpuri at Pagbibigay-dangal sa 
mga Sagradong Ritwal nito. Pangalawa, ang 
Pag-iwas sa Pagmamalabis at Pagsuway o 
Paghihimagsik. 

Ang Makapangyarihang Allah ay nagsabi: 
“Kaya manatili sa matuwid na landas tulad ng 
ipinag-utos sa iyo, at gayundin yaong kasama 
mong nagbalik-loob sa Allah, at huwag kayong 
magmalabis sa hangganan. Katotohanang Siya 
ang ganap na Nakakakita sa anumang inyong 
ginagawa.” (Qur'an 11:112) 


Ibig sabihin: Manindigan ka sa pagtahak sa 
landas ng katotohanan hanggang sa abot ng 
iyong kakayahan nang walang pagmamalabis at 
pagdaragdag. 


Kaya nang habang tinuturuan ng Sugo ng Allah 
(saw) ang kanyang mga kasamahan sa isa sa 
mga Gawain ng Hajj, binalaan niya sila tungkol 
sa pagmamalabis at pinaalalahanan na ito 

ang dahilan ng pagkawasak ng mga naunang 
pamayanan. Siya (saw) ay nagsabi: “Maging 
maingat sa pagmamalabis sa pananampalataya, 
sapagka't ang dahilan ng pagkawasak ng 

mga nauna sa inyo ay ang pagmamalabis sa 
pananampalataya.” (Ibn Majah: 3029) 


At dahil dito sinabi niya (saw): “Inyong ipatupad 
lamang ang mga gawaing abot ng inyong 
kakayahan.” (AI-Bukhari: 1100) 


At katunayan, ipinaliwanag ng Sugo ng Allah 
(saw) ang katotohanan ng Mensahe na siyang 
ipinag-utos sa kanya, at na ito ay hindi dumating 
upang patawan ng tungkulin ang mga tao nang 
higit sa abot ng kanilang kakayahan, bagkus ito 
ay dumating nang may pagtuturo, tumpak na 
karunungan at kaluwagan. Siya (saw) ay nagsabi: 
“Katotohanang ang Allah ay hindi nagsugo sa 
akin upang maging marahas o magdulot ng 
pinsala, bagkus ako ay Kanyang isinugo bilang 
isang tagapagturo ng kabutihan sa tao at gawing 
magaan ang mga bagay para sa kanila.” 
(Muslim: 1478) 


(Ang Gabay Para sa Bagong Muslim, by Fahd Salem Omer 
Bahammam) p 

[ga ng Maykapal 
ay Maganda at 
mahal niya ang 


kagandahan.” Ito ang winika 
ng Propeta Muhammad(saw) 
mahigit 1,400 taon na ang 
nakararaan. Winika pa niya: 
“Mahal ng Maykapal kung 
kayo ay gagawa ng anomang 
bagay at gawin nyo ito na may 
kahusayan.” (Iniulat ni Muslim) 


Ang ganitong mga kawikaan 

ng Propeta ay nagtutulak sa 
mga Muslim na magpaganda 
at maggayak sa kanilang 

bahay sambahan, mga tahanan 
at mga kasangkapan. Ang 
Arkitektura sa Islam at sining sa 
pagpapalamuti ay nananatili pa 
ring buhay at pinahahalagahan 


sa maraming pook ng mga 
bansang Muslim. 


Naniniwala ang mga Muslim sa 
pantay at pagkakaisa sa lahat 
ng bagay na umiiral. Walang 
anomang bagay na lumitaw 
nang gayon na lamang at 
nagkataon lamang, sapagkat 
ang lahat ng bahagi nito ay 
kabilang sa layunin ng Lubos 
na Pinakamatalino, Lubos na 
Maawaing Tagapaglikha. 


Ilan sa mahahalaga sa sining ng 
Islam ay ang mga sumusunod: 


- Ang sining ng Islam ay 
hinahanap na mailarawan ang 
kahulugan at kalagayan ng 
anomang bagay, sa halip na ang 
kanilang hugis lamang. 


- Ang mga kailangan 

sa paglikha at gawang 
pagpapalamuti ay itinaas na 
kabilang sa sining. 


- Ang Kaligrapiya ay isang 
malaking anyo ng sining sa 
Islam. 


- Ang masalimuot na 
heometriko at mabulaklak na 
pinagtutularan ay may malaking 
bahagi na ginagampanan sa 
sining ng Islam. 


- Ang sining ng Islam ay 
kabilang ang lahat ng uri ng 
sining, hindi lang ito tumutukoy 
sa pang-relihiyong sining. 

(source: Fanar Qatar Islamic Cultural Center, 
fanar.gov.qa) [| 

, ur life in this society automatically exposes 
jus to a variety of non-Muslim holidays and 
ma” other occasions. These impinge on both 

adults and children. Christmas is a particular problem 
because of the long duration of the pre-Christmas 
commercialization and the generalized effort to share 
the party with everyone. All the decorations, music, 
and razzle-dazzle, which are reinforced by schools 
as well as by non-Muslim family members, can 
be very enticing to our children. If the parents are 
recent converts, used to the emotional appeal and 
holiday atmosphere of Christmas, there may be a big 
emotional pull for them too. 


As the new convert strengthens his belief in Islam 

and his spiritual values, the material aspects of 
Christmas can be phased out gradually. He may find 
a way to take a limited part in the celebration of the 
holiday without going deeply into it, accepting family 
invitations and the like, so long as it does not harm his 
faith or his children's. Wisdom must simply be used in 
knowing when enough is enough. 


In this vein, many converts continue to give Christmas 
presents to parents and other near relatives who 
may be hurt by their rejection of this holiday - and, 

in the case of Christian relatives, of all it stands for 
religiously. If grandparents or other family members 
insist on giving Christmas gifts to a Muslim child, this 
can be accepted graciously as an act of love. When 
children are older, they can be told, “Grandma loves 
you and wanted to share that with you. Christmas 

is not our holiday, but we like sharing with Grandma 
and the family. And pretty soon we will have Eid, 

with presents.” In this case we can be guided by the 
ahadith related to the subject: 


The Messenger of Allah (saw) sent a gift to Umar ibn 
al-Khattab (r1), and Umar (r) returned it. The Messenger 
of Allah (saw) said, “Why did you return it?” He said, 
“O Messenger of Allah, did you not tell us that it is 
better for us not to take anything from anyone?” 

The Messenger of Allah (saw) said, “That is through 
asking. Provision which Allah gives you is different 
from asking.” Umar (r) said, “By the one in Whose 
hands my soul is, | will not ask anything from anyone, 
and anything that comes to me without my asking for 
it, | will accept.” (Muwatta) 


Muslims are not alone in dissociating themselves 
from the celebration of a holiday which has become 
so commercialized and devoid of nearly all higher 
significance. We can say, “We respect and love 
Jesus as one of the greatest of all prophets, and we 
don't want to participate in celebrating an occasion 
that really has nothing to do with him. After all, no 
one really knows what day he was born on, and it is 
almost certain that it was not December 25th.” This 
may have a more tactful effect than more aggressive 
statements such as, “We have our own holidays and 
that's enough for us,” or “We don't believe that Jesus 
was the Son of God, so how can we celebrate his 
birthday,” or “Christmas is basically a pagan holiday 
and we don't want to have anything to do with it.” 


In any case, over time, it will become easier to phase 
out such practices with gentle discouragement, and 
will probably be more productive than making issues 
and hurting people's feelings. It is wiser in the long 
run not to overreact to the “contamination” of our 
children. Life needs to be kept in perspective. 


(from the book The Child In Islam, by Norma Tarazi) 

ng mata ng tao ay may retina - isang lamad 

AA: may halos 120 milyong selula na tinatawag 
a mga photoreceptor. Nasasagap nito ang 

sinag ng liwanag at ginawang electric signal. May 
nabubuong mga larawan pagdating ng mga signal 
na ito sa utak. Sinasabi ng mga ebolusyonista na 
ang puwesto ng retina sa mata ng mga vertebrate, 
0o nilalang na may gulugod, ay patunay na walang 
nagdisenyo sa mata. 


Pag-isipan: Ang retina ng mga vertebrate ay 
nakabaligtad kaya nasa likod nito ang mga 
photoreceptor. Para makarating dito, kailangang 
dumaan ng liwanang sa ilang suson ng selula. Ayon 
sa ebolusyonista at biyologong si Kenneth Miller, 


Muscles to 


Retina 


Cornea Optic nerve 


to brain 


“dahil sa ganitong ayos, kumakalat ang liwanag 
anupat mas kaunting detalye ang nakikita natin kaysa 
sa maaari nating makita.” 


Kaya sinasabi ng mga ebolusyonista na ang 
pabaligtad na retina ay katibayan ng pangit na 
disenyo - o talagang hindi dinisenyo. Sinabi pa 

nga ng isang siyentipiko na “walang-kuwenta ang 
pagkakaayos ng nakabaligtad na retina.” Pero 
ipinapakita ng higit pang pagsasaliksik na tamang- 
tama ang puwesto ng retina sa tabi ng pigment 
epithelium - ang suson ng selula na nagbibigay ng 
oksiheno at nutrisyon na mahalaga sa matalas na 
paningin. “Kung ang himaymay ng pigment epithelium 
ay ipupuwesto sa harap ng retina, makasasama ito 
sa paningin,” ang isinulat ng biyologong si Jerry 
Bergman at optalmologong si Joseph Calkins. 

Ang nakabaligtad na retina ay tamang-tama sa mga 
vertebrate na maliliit ang mata. Sinabi ng propesor na 
si Ronald Kroger, ng University of Lund sa Sweden: 
“Dapat na may tamang distansiya sa pagitan ng 

lente ng mata at ng mga photoreceptor para maging 
malinaw ang paningin. Dahil puno ng nerve cell ang 
distansiyang ito [ang retina], nakatipid sa mahalagang 
espasyo ang mga vertebrate.” 

Bukod diyan, dahil dikit-dikit ang mga nerve cell sa 
retina at malapit sa mga photoreceptor, mabilis at 
tumpak nitong nasusuri ang mga nakikita ng mata. 
Ano sa palagay mo? Ang pagkakaayos ba ng 
nakabaligtad na retina ay mali at nagkataon lang? 


O may nagdisenyo nito? (Gumising!) - 

SILIP BALITA 


Source: Gumising! 


a Republika ng (Georgia, “79.2 porsiyento ng 

populasyon . . . ay nakalalanghap ng usok ng sigarilyo 
ng iba.” Sa Tbilisi, na kabisera ng bansa, “87.7 porsiyento 
ng mga bata ang apektado.” -- TABULA,GEORGIA. 


po” ..| H? - ss 


[11 agad napakasopistikadong ilegal na pagbebenta ng mga parte 

ng katawan ng hayop ang kontrolado ng malalaking sindikato 
at nagiging dahilan ng pagkaubos ng mga species na minamahal 
ng tao... sa lawak na hindi pa nangyari kailanman.”--WILDLIFE 
CONSERVATION SOCIETY, E.U.A. 


AY presyo ng sungay ng rinoseros na ginagamit sa medisina ay 
kumabot ng 565,000 (U.S.) kada kilo. Noong 2011, sa South 
Africa pa lang, 448 rinoseros ang iniulat na pinatay ng mga ilegal na 
mangangaso. Ang mga museo at auction room sa Europa ay nilolooban 
ng mga gang na naghahanap nito. Sinasabing nanganganib pati ang 
mga rinoseros na nasa mga zoo sa Europa. 


SASA SO bilang ng mga gumaling sa kanser sa U.S.A. ay dumami 
nang apat na beses mula noong 1971 anupat umabot sa 
bilang na mga 12 milyon ... Ang pagdami ng mga gumaling ay 
maaaring dahil sa mas maagang diyagnosis, mas epektibong 
paggamot, at mas pinahusay na patuluyang pangangalaga.” --UC 
BERKELEY WELL NESS LETTER, E.U.A. 


H:” 40 porsiyento ng pagkain sa bansang USA ang nasasayang, 
ayon sa Natural Resources Defense Council. Halimbawa, 
tinatayang 7 porsiyento ng mga pananim ang hindi na naaani, 17 
porsiyento ng mga pagkain sa mga restawran at mga kapitirya ang 
hindi nakakain, at mga 25 porsiyento ng mga pagkaing binibili ng mga 
pamilya ang itinatapon nila. 


Noah, Cancer Patient 


Laurencio Bulosan Jr. 
Pinoy Snappers Kuwait 


